রদ্রিগো মরেনো মাচাদো
রদ্রিগো মরেনো মাচাদো (স্পেনীয় উচ্চারণ: [roˈðɾiɣo moˈɾeno maˈtʃaðo]; জন্ম: ৬ মার্চ ১৯৯১; সাধারণত রদ্রিগো নামে অধিক পরিচিত) হলেন একজন স্পেনীয় পেশাদার ফুটবলার, যিনি লা লিগা ক্লাব ভালেনসিয়া এবং স্পেন জাতীয় দলের হয়ে একজন মধ্যমাঠের খেলোয়াড় অথবা একজন আক্রমণভাগের খেলোয়াড় হিসেবে খেলেন। তিনি রিয়াল মাদ্রিদ সি-এর হয়ে খেলার মাধ্যমে তার পেশাদার ক্যারিয়ার শুরু করেন। ২০১০ সালে, তিনি বেনফিকার সাথে এক চুক্তি স্বাক্ষর করেন এই ক্লাবের হয়ে তিনি ৪টি শীর্ষ শিরোপা জয়লাভ করতে সক্ষম হন। তিনি বেনফিকার সাথে ২০১৩–১৪ মৌসুমে ট্রেবল জয়লাভ করেন। যদিও রদ্রিগো ব্রাজিলে জন্মগ্রহণ করেছেন, তিনি স্পেন যুব পর্যায়ের হয়ে খেলেছেন। ২০১৩ সালে, তিনি স্পেন অনূর্ধ্ব-২১ দলের হয়ে উয়েফা ইউরোপিয়ান অনূর্ধ্ব-২১ চ্যাম্পিয়নশিপ জয়লাভ করেন। এর পরবর্তী বছর, তিনি স্পেন জাতীয় দল হতে ডাক পান।